ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0383/99

υποβολή: Hiltrud Breyer (V) προς την Επιτροπή

(19 Φεβρουαρίου 1999)

Θέμα: Εκτέλεση του προγράμματος Joule-Thermie στο πλαίσιο του 4ου προγράμματος πλαισίου για την έρευνα

Προτίθεται η Επιτροπή να προσδιορίσει ποσοτικά τυχόν διαφορές που υπάρχουν μεταξύ των πραγματικών δαπανών μέχρι την περάτωση των προγραμμάτων και των ενδεικτικών ποσών που προβλέπονται στο Παράρτημα ΙΙ της Απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα των μη πυρηνικών μορφών ενέργειας (1994-1998) στο πλαίσιο του 4ου προγράμματος πλαισίου (94/806/ΕΚ)(1), μέρος των οποίων εντοπίζει η Ειδική Έκθεση αριθ. 17/98 του Ελεγκτικού Συνεδρίου(2), και - ιδίως, να αποκαλύψει εάν κατέστη, τελικά, δυνατή η κάλυψη, μέχρι το τέλος του 1998, του μεγάλου ελλείμματος των περίπου 70 εκατ. Ecu του Δεκεμβρίου 1997 εν σχέσει με τις δαπάνες για την προώθηση των ανανεώσιμων πηγών ενέργειας στο πλαίσιο του προγράμματος Joule.

Προτίθετια η Επιτροπή να διευκρινίσει του λόγους στους οποίους οφείλονται οι διαφορές αυτές;

Λόγω των διαφωνιών της περιόδου 1995-96, η Επίτροπος κ. Cresson είχε εγγυηθεί την επίτευξη του μεριδίου που είχε προβλεφθεί για τις ανανεώσιμες πηγές ενέργειας. Προτίθεται η Επιτροπή να αποκαλύψει ποιες θα είναι οι επιπτώσεις εάν δεν επιτευχθεί τελικά ο εν λόγω στόχος;

(1) ΕΕ L 334 της 22.12.1994, σελ. 105.

(2) ΕΕ C 356 της 20.11.1998, σελ. 39.

Κοινή απάντηση

του κας Cresson εξ ονόματος της Επιτροπής

στις γραπτές ερωτήσεις P-0382/99 και P-0383/99

(1 Απριλίου 1999)

Πέραν των 153.3 εκατομμυρίων [fmxeuro] που αναφέρονται στην ειδική έκθεση του Ελεγκτικού Συνεδρίου αριθ.17/98, το πρόγραμμα JOULE κατά το 1998 δέσμευσε 97 εκατομμύρια [fmxeuro] υπέρ έργων στον τομέα των ανανεώσιμων μορφών ενέργειας.

Το συνολικό ποσό της Κοινοτικής χρηματοδότησης για τον τομέα αυτό ανήλθε σε 250.3 εκατομ. [fmxeuro] αντιστοιχώντας σε 58.6 % του προϋπολογισμού, σε σύγκριση με το ενδεικτικό ποσοστό του 58.6 % στο παράρτημα ΙΙ της απόφασης του Συμβουλίου 94/806/ΕΚ της 23ης Νοεμβρίου 1994 για την έγκριση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης στον τομέα των μη πυρηνικών μορφών ενέργειας (1994-1998)(1). Όσον αφορά τα χωριστά κονδύλια για τις μικρομεσαίες επιχειρήσεις (ΜΕ), η ανάλυση του πίνακα 2 της ειδικής έκθεσης του Ελεγκτικού Συνεδρίου ευθυγραμμίζεται πλήρως με την υποσημείωση του παραρτήματος ΙΙ της προαναφερθείσας απόφασης του Συμβουλίου.

(1) ΕΕ L 334 της 22.12.1994.
ΓΡΑΠΤΗ ΕΡΩΤΗΣΗ E-0060/99

υποβολή: Paul Rübig (PPE) προς την Επιτροπή

(27 Ιανουαρίου 1999)

Θέμα: Οι παραδοσιακές μονάδες μέτρησης των ποτών

Η πρωτοβουλία SLIM εισέρχεται στο τέταρτο στάδιο εφαρμογής της, το οποίο προϋποθέτει την εξέταση των ακολούθων τομέων: "Δίκαιο των εταιριών, επικίνδυνες ουσίες και κανόνες συσκευασίας". Η τελευταία αυτή κατηγορία αφορά επίσης στις μονάδες μέτρησης των τροφίμων και των ποτών. Τόσο στην Αυστρία, όσο και σε άλλα κράτη μέλη, η συνήθης μονάδα μέτρησης του όγκου των ποτών είναι 0,3 και 0,5 του λίτρου. Πρόκειται για μακρά παράδοση που έχει αφήσει τη σφραγίδα της στην κουλτούρα και την ταυτότητα του πληθυσμού. Έχοντας υπόψη την αρχή της επικουρικότητας, θα πρέπει να είναι δυνατή η διατήρηση των ως άνω μονάδων μέτρησης στα κράτη μέλη.

Στο πλαίσιο της προαναφερθείσας εξέτασης, με ποιόν τρόπο προτίθεται η Επιτροπή να λάβει δεόντως υπόψη τη συνισταμένη των παραδοσιακών αξιών;

Απάντηση του κ. Bangemann εξ ονόματος της Επιτροπής

(25 Φεβρουαρίου 1999)

Η Επιτροπή θα μεριμνήσει για την ενημέρωση της ομάδας SLIM όσον αφορά τα σημεία που θίγονται στην ερώτηση του Αξιότιμου Μέλους του Κοινοβουλίου.

Τα συμπεράσματα της εργασίας της ομάδας αναμένεται να κοινοποιηθούν, μαζί με τα σχόλια της Επιτροπής, στο Ευρωπαϊκό Κοινοβούλιο και στο Συμβούλιο, με την ευκαιρία της συνεδρίασης του Συμβουλίου Εσωτερικής Αγοράς, της 21ης Ιουνίου 1999.
ΓΡΑΠΤΗ ΕΡΩΤΗΣΗ E-0490/99

υποβολή: Joaquín Sisó Cruellas (PPE) προς την Επιτροπή

(5 Μαρτίου 1999)

Θέμα: Πρόληψη κατά την εργασία

Όλοι γνωρίζουν τη σημασία της εφαρμογής των αρχών της πρόληψης για τη βελτίωση της υγείας και της ασφάλειας στην εργασία, πράγμα που προβλέπει και η Επιτροπή στο Τέταρτο Πρόγραμμα για την Ασφάλεια, την υγιεινή και την υγεία στην εργασία.

Λαμβάνοντας υπόψη τη σημασία να αποκτάται η συνήθεια αυτή σε νεαρή ηλικία, θα μπορούσε η Επιτροπή να μας ενημερώσει εάν έχει αντιμετωπίσει τη δυνατότητα της ενημέρωσης για το θέμα αυτό στα σχολεία, ιδίως δε τα επαγγελματικά;

Απάντηση του κ. Flynn εξ ονόματος της Επιτροπής

(19 Απριλίου 1999)

Η Επιτροπή συμμερίζεται την άποψη του αξιότιμου βουλευτή σχετικά με τη σημασία της ευαισθητοποίησης των νέων στα θέματα της πρόληψης για τη βελτίωση της υγείας και της ασφάλειας στην εργασία.

Σχετικά με το θέμα αυτό η Επιτροπή εφιστά την προσοχή του αξιότιμου βουλευτή στο γεγονός ότι τα εργαστήρια των επαγγελματικών σχολείων καλύπτονται από τις διατάξεις της οδηγίας πλαισίου 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων που αποβλέπουν στην περαιτέρω βελτίωση της ασφάλειας και της υγείας των εργαζομένων στην εργασία(1), καθόσον η οδηγία αυτή εφαρμόζεται σε όλους τους τομείς δραστηριοτήτων, ιδιωτικούς ή δημόσιους (άρθρο 2(1)), ενώ το άρθρο της 3 (α) περιλαμβάνει τους ασκουμένους και μαθητευομένους στον ορισμό του εργαζομένου. Κατά συνέπεια, οι κανόνες που προβλέπονται από την οδηγία σχετικά με την πληροφόρηση και την κατάρτιση των εργαζομένων (άρθρο 10 και 12) έχουν πλήρη εφαρμογή στους μαθητευομένους.

Εξάλλου, η οδηγία 94/337ΕΚ του Συμβουλίου, της 22 Ιουνίου 1994, σχετικά με την προστασία των νέων κατά την εργασία(2) περιέχει επίσης διατάξεις που αποβλέπουν στην προστασία των νέων και των εφήβων κατά των ειδικών κινδύνων που προκύπτουν από την έλλειψη πείρας και την απουσία επίγνωσης των κινδύνων κατά την εργασία.

(1) ΕΕ L 183 της 29.6.1989.

(2) ΕΕ L 216 της 20.8.1994.
ΓΡΑΠΤΗ ΕΡΩΤΗΣΗ E-0961/99

υποβολή: Anna Karamanou (PSE) προς την Επιτροπή

(13 Απριλίου 1999)

Θέμα: Διεξαγωγή αμερόληπτης έρευνας για τις εξαφανίσεις 300 πολιτών στην Αλγερία

Σύμφωνα με στοιχεία της Διεθνούς Αμνηστίας, το φαινόμενο εξαφάνισης πολιτών στην Αλγερία έχει ενταθεί, εξαιτίας των αποκαλύψεων των αυθαίρετων συλλήψεων και των παράνομων διαδικασιών κράτησής τους. Τονίζεται ότι κατά τα τελευταία έξι χρόνια περίπου 3.000 άνδρες και γυναίκες έχουν εξαφανιστεί, ενώ έχουν εντοπιστεί τα ίχνη ενός ελάχιστου μόνο ποσοστού μετά από παρατεταμένες περιόδους μυστικής κράτησης. Οι αρχές και οι δυνάμεις ασφαλείας αρνούνται να παράσχουν οποιαδήποτε πληροφορία στις οικογένειες των κρατουμένων για την τύχη των συγγενών τους, οι οποίοι, σε μια απελπισμένη προσπάθεια να ανακαλύψουν έστω και το παραμικρό ίχνος, ερευνούν νοσοκομεία, στρατόπεδα ή ακόμη νεκροτομεία και νεκροταφεία.

Ερωτάται η Ευρωπαϊκή Επιτροπή, με ποιό τρόπο προτίθεται να παρέμβει προκειμένου να ξεκινήσει πλήρης αμερόληπτη και ανεξάρτητη έρευνα σε όλες τις περιπτώσεις εξαφανίσεων και να προστατευθούν αποτελεσματικά τα ανθρώπινα δικαιώματα στην Αλγερία;

του κ. Marín εξ ονόματος της Επιτροπής

(6 Μαΐου 1999)

Η Κοινότητα παρακολουθεί στενά την εξέλιξη της πολιτικής κατάστασης, όσο και της ασφάλειας, στην Αλγερία.

Το πλαίσιο των σχέσεων μεταξύ της Κοινότητας και της Αλγερίας προσδιορίζεται από τη διακήρυξη της Βαρκελώνης της οποίας η πολιτική πτυχή αφορά την ανάπτυξη του κράτους δικαίου και τον σεβασμό των δικαιωμάτων του ανθρώπου και των θεμελιωδών ελευθεριών όπως προκύπτουν από το διεθνές δίκαιο. Η Αλγερία έχει κυρώσει τις περισσότερες διεθνείς σχετικές πράξεις και κατά συνέπεια υπόκειται στους μηχανισμούς ελέγχου που προβλέπουν οι εν λόγω πράξεις. Εξάλλου, οι αρχές της Αλγερίας δέχθηκαν, από τις 22 Ιουλίου μέχρι τις 4 Αυγούστου 1998, την επίσκεψη ομάδας εξεχουσών προσωπικοτήτων η οποία συστάθηκε από τον Γενικό Γραμματέα των Ηνωμένων Εθνών. Η ομάδα αυτή συνέλεξε πληροφορίες για την κατάσταση όσον αφορά τα δικαιώματα του ανθρώπου, καθώς και για τους εξαφανισθέντες.

Σε διμερές επίπεδο, η Κοινότητα και η Αλγερία, παράλληλα με τις συνήθεις διπλωματικές επαφές, διεξάγουν ad hoc πολιτικό διάλογο σε υπουργικό επίπεδο, με τελευταία συνάντηση στη Βιέννη τον Οκτώβριο του 1998. Το πρόβλημα των δικαιωμάτων του ανθρώπου και, ειδικότερα, η τύχη των εξαφανισθέντων προσώπων αποτέλεσαν τμήμα της ημερήσιας διάταξης της συνάντησης αυτής. Ο πολιτικός διάλογος μεταξύ της Κοινότητας και της Αλγερίας για τα θέματα αυτά συνεχίζεται και αναμένεται να ενισχυθεί στο πλαίσιο μιας συμφωνίας σύνδεσης, όταν ολοκληρωθούν οι εν λόγω διαπραγματεύσεις οι οποίες άρχισαν το 1997. Με τη συμφωνία αυτή πιστεύεται ότι, αφενός, θα θεσμοποιηθεί ο πολιτικός διάλογος και, αφετέρου, θα καταστεί το θέμα του σεβασμού των δικαιωμάτων του ανθρώπου και των θεμελιωδών ελευθεριών πρωταρχικό στοιχείο των συμβατικών σχέσεων μεταξύ της Κοινότητας και της Αλγερίας.
ΓΡΑΠΤΗ ΕΡΩΤΗΣΗ E-1053/99

υποβολή: Graham Watson (ELDR) προς την Επιτροπή

(20 Απριλίου 1999)

Θέμα: Λέκτορες ξένων γλωσσών στην Ιταλία

Ποια είναι η άποψη της Επιτροπής σχετικά με τις συνεχιζόμενες καταγγελίες των βοηθών καθηγητών των ξένων γλωσσών για διακρίσεις εις βάρος τους από τις ιταλικές αρχές;

Πιστεύει η Επιτροπή ότι οι εκδοθείσες από το Δικαστήριο των Ευρωπαϊκών Κοινοτήτων αποφάσεις τηρούνται πλήρως από τις ιταλικές αρχές;
ΓΡΑΠΤΗ ΕΡΩΤΗΣΗ E-1006/99

υποβολή: Ian Hudghton (V) προς την Επιτροπή

(20 Απριλίου 1999)

Θέμα: Αποθήκες μεταφοράς ζώων

Ποια μέτρα έχουν ληφθεί για την παρακολούθηση και ενίσχυση της εφαρμογής της Οδηγίας 95/29/ΕΚ(1) για τη Μεταφορά Ζώντων Ζώων;

Ειδικότερα, ποια μέτρα έχουν ληφθεί για να εξασφαλισθεί ότι τα οχήματα που μεταφέρουν ζώα να πληρούν τις προδιαγραφές σχετικά με την παροχή φαγητού και τροφής κατά τη διαδρομή;

Απάντηση του κ. Fischler εξ ονόματος της Επιτροπής

(7 Μαΐου 1999)

Τα κράτη μέλη όφειλαν να εφαρμόσουν την οδηγία 95/29/ΕΚ του Συμβουλίου της 29ης Ιουνίου 1995 που τροποποιεί την οδηγία 90/628/ΕΟΚ σχετικά με την προστασία των ζώων κατά τη μεταφορά, πριν από τις 31 Δεκεμβρίου 1996 και όφειλαν να κοινοποιήσουν τη νομοθεσία τους στην Επιτροπή. Ωστόσο, τα κράτη μέλη διέθεταν μια πρόσθετη μεταβατική περίοδο, έως τις 31 Δεκεμβρίου 1997, για να ανταποκριθούν στις απαιτήσεις που καθορίζονται στο κεφάλαιο VII σημείο (3) για τα μέσα μεταφοράς που αναφέρονται στα σημεία (3), (6) και (7) του εν λόγω κεφαλαίου.

Οι διαδικασίες παράβασης κινούνται αυτομάτως όταν δεν εφαρμόζεται ορθά μια οδηγία.

Η Επιτροπή έλαβε από όλα τα κράτη μέλη, πλην ενός, τη ζητούμενη εθνική νομοθεσία σχετικά με αυτό το θέμα.

Επιπλέον, η Επιτροπή επισκέπτεται στη συνέχεια τα κράτη μέλη για να ελέγξει την εφαρμογή της κοινοτικής νομοθεσίας σχετικά με την ευημερία των ζώων. Οι έλεγχοι αυτοί περιλαμβάνουν την εφαρμογή στην πράξη της διάταξης που αφορά την κατάλληλη διατροφή και πότισμα των ζώων κατά τη διάρκεια των ταξιδιών.

(1) ΕΕ L 148 της 30.6.1995, σελ. 52.
ΓΡΑΠΤΗ ΕΡΩΤΗΣΗ αρ θ. 307/99 του David BOWE Ραδιενεργά απόβλητα



Επίσημη Εφημερίδα αριθ. C 341 της 29/11/1999 σ. 0088



ΓΡΑΠΤΗ ΕΡΩΤΗΣΗ E-0307/99 υποβολή: David Bowe (PSE) προς την Επιτροπή (17 Φεβρουαρίου 1999) Θέμα: Ραδιενεργά απόβλητα Ποιά τακτική σχεδιάζει να ακολουθήσει η Επιροπή προκειμένου να βελτιώσει το συντονισμό ανάμεσα στα κράτη μέλη στο θέμα ορφανών ραδιενεργών αποβλήτων; Συμφωνεί με το ότι πρέπει να γίνουν προσπάθειες για συντονισμό και ανταλλαγή τεχνικής πληροφόρησης με τρόπο παρόμοιο με το Σχέδιο Τεχνικής Συνεργασίας των Η.Π.Α το οποίο ασχοληθηκε με την πρόσφατη ανακάλυψη ραδιενεργών αποβλήτων στη Γεωργία;
ΓΡΑΠΤΗ ΕΡΩΤΗΣΗ E-0119/99

υποβολή: John Iversen (PSE) και Freddy Blak (PSE) προς την Επιτροπή

(2 Φεβρουαρίου 1999)

Θέμα: Συμβόλαια υποτέλειας εις βάρος νέων παικτών στη Δανία

Στη Δανία παρατηρούνται δυστυχώς φαινόμενα νέων ποδοσφαιριστών κάτω των 18 ετών που υπογράφουν συμβόλαια υποτέλειας με ποδοσφαιρικούς ομίλους. Ο αριθμός των νεαρών παικτών που υπογράφουν τέτοια συμβόλαια αυξήθηκε κατά τα τελευταία έτη. Επί του παρόντος, ένας παίκτης πρέπει να έχει συμπληρώσει το 16ο έτος της ηλικίας του, το όριο όμως αυτό θα κατέλθει στα 15 χρόνια έως το καλοκαίρι. Έτσι όλα δείχνουν ότι θα δούμε ακόμη πολλές περιπτώσεις νέων παικτών που υπογράφουν συμβόλαια με τέτοιους όρους.

Οι νέοι που λύουν πρόωρα τις συμβάσεις τους καταλήγουν σε πολλές περιπτώσεις να έχουν ένα υπέρογκο προσωπικό χρέος, ενώ το υψηλό ποσόν που απαιτείται για τη μεταγραφή τους τούς εμποδίζει να συνεχίσουν την ποδοσφαιρική τους σταδιοδρομία.

Θεωρεί η Επιτροπή ότι τα συμβόλαια αυτά, τα οποία καθιστούν τους νέους υποτελείς στους εργοδότες τους, είναι σύμφωνα με την ευρωπαϊκή νομική πρακτική στο συγκεκριμένο τομέα μετά την απόφαση Bosmann;

Aπάντηση του κ. Oreja εξ ονόματος της Επιτροπής

(26 Μαρτίου 1999)

Η ερώτηση που διατυπώνουν τα δύο Αξιότιμα Μέλη του Κοινοβουλίου φαίνεται να αφορά μάλλον τα δανικό εθνικό δίκαιο. Το κοινοτικό δίκαιο επομένως προφανώς δεν έχει σχέση με αυτά τα συμβόλαια. Ως εκ τούτου, αρμόδιες να εξετάσουν εάν αυτά τα συμβόλαια είναι σύμφωνα με την εθνική νομοθεσία είναι οι δανικές αρχές. Η δανική νομοθεσία πρέπει να λαμβάνει υπόψη τις διατάξεις της οδηγίας 94/33/ΕΚ του Συμβουλίου, της 22 Μαρτίου 1994, για την προστασία των νέων κατά την εργασία(1)

Τα αποτελέσματα της απόφασης Bosma(2) εφαρμόζονται μόνο στην περίπτωση μεταγραφών μεταξύ των κρατών μελών. Σ' αυτή την περίπτωση τα συμβόλαια δεν μπορούν να περιλαμβάνουν δεσμευτικές ρήτρες που περιορίζουν την ελεύθερη κυκλοφορία, σύμφωνα με την απόφαση του Δικαστηρίου.

(1) ΕΕ L 216 της 20.8.1994.

(2) Υπόθεση C/415/93, Συλλ. 1995, σ. I 4921.
ΓΡΑΠΤΗ ΕΡΩΤΗΣΗ E-0425/99

υποβολή: Mary Banotti (PPE) προς την Επιτροπή

(1 Μαρτίου 1999)

Θέμα: Δελτία ταυτότητας

Σε συνέχεια της απάντησής της στη γραπτή ερώτηση Ε-3070/98(1), είναι σε θέση να αναφέρει η Επιτροπή ποιά κράτη μέλη απαιτούν από τους πολίτες τους να είναι κάτοχοι δελτίων ταυτότητας;

Απάντηση του κ. Monti εξ ονόματος της Επιτροπής

(6 Μαΐου 1999)

Συμπληρώνοντας τις πληροφορίες που έχουν παρασχεθεί σε απάντηση της γραπτής ερώτησης E-3070/98 του αξιότιμου μέλους, στην οποία αναφέρεται το αξιότιμο μέλος, και με βάση τις τελευταίες πληροφορίες που διαθέτει η Επιτροπή, τα παρακάτω κράτη μέλη απαιτούν από τους πολίτες τους να είναι κάτοχοι δελτίων ταυτότητας: Βέλγιο, Γερμανία, Ελλάδα, Ισπανία, Ιταλία και Πορτογαλία.

Εκτός από τις πληροφορίες που έχουν παρασχεθεί σε απάντηση της προαναφερθείσας ερώτησης, και με βάση τις διευκρινήσεις που έχουν ληφθεί στο μεταξύ σχετικά με το ενλόγω θέμα, όσον αφορά τη Γαλλία, πρέπει να σημειωθεί ότι όντως δεν υπάρχει νομική υποχρέωση ούτε για την απόκτηση ούτε και για τη μεταφορά δελτίου ταυτότητας. Όμως για τους περισσότερους πρακτικούς σκοπούς, περιλαμβανομένης και της διευθέτησης διοικητικών διαδικασιών, η ύπαρξη δελτίου ταυτότητας είναι de facto απαίτηση.

Όσον αφορά τη συμπερίληψη της Γερμανίας στον ενλόγω κατάλογο, πρέπει να σημειωθεί ότι ενώ οι γερμανοί πολίτες είναι υποχρεωμένοι να είναι κάτοχοι εθνικού δελτίου ταυτότητας, σύμφωνα με τις πληροφορίες που έχει στη διάθεσή της η Επιτροπή, δεν είναι υποχρεωμένοι να φέρουν το ενλόγω δελτίο επάνω τους, πράγμα που ισχύει στα άλλα προαναφερθέντα κράτη μέλη.

(1) ΕΕ C 289 της 11.10.1999, σελ. 21.
ΓΡΑΠΤΗ ΕΡΩΤΗΣΗ E-0295/99

υποβολή: Dagmar Roth-Behrendt (PSE) προς την Επιτροπή

(17 Φεβρουαρίου 1999)

Θέμα: Χρηματοδοτικοί πόροι της ΕΕ, πληροφορίες σχετικά με το ύψος των ενισχύσεων της ΕΕ που εισέρευσαν κατά το 1998 στο Βερολίνο

Μέσω ποιων σχεδίων και ταμείων, και σε ποιο ύψος, διατέθηκαν κατά το 1998 χρηματοδοτικοί πόροι της Κοινότητας στο Βερολίνο:

1. από το Ευρωπαϊκό Ταμείο Περιφερειακής Ανάπτυξης (ΕΤΠΑ)

2. από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), Τμήμα Προσανατολισμών και Εγγυήσεων

3. από το Ευρωπαϊκό Κοινωνικό Ταμείο (ΕΚΤ)

4. από τα προγράμματα έρευνας της Κοινότητας

5. από τα προγράμματα της Κοινότητας στον ενεργειακό τομέα

6. από τα προγράμματα της Κοινότητας στον περιβαλλοντικό τομέα

7. από τα προγράμματα της Κοινότητας στον τομέα των μεταφορών

8. από τα προγράμματα της Κοινότητας στον τομέα της παιδείας και της νεότητας

9. από τα προγράμματα της Κοινότητας στον τομέα της υγείας

10. από τα προγράμματα της Κοινότητας στον κοινωνικό τομέα

11. από τα προγράμματα για ΜΚΟ

12. από τα πολιτιστικά προγράμματα

13. από τα προγράμματα στο πλαίσιο της συνεργασίας με τρίτες χώρες (ΧΚΑΕ, ΚΑΚ)

14. από τα προγράμματα αδελφοποιήσεων πόλεων

15. από άλλα προγράμματα της Κοινότητας

16. Πώς αξιολογεί η ΕΕ την επιτυχή εφαρμογή των μέτρων;

Απάντηση του κ. Santer εξ ονόματος της Επιτροπής

(3 Μαρτίου 1999)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0363/99

υποβολή: Joaquín Sisó Cruellas (PPE) προς την Επιτροπή

(1 Μαρτίου 1999)

Θέμα: Κλωνοποίηση στην Ισπανία

Η πρώτη ισπανική επιτροπή εμπειρογνωμόνων για την κλωνοποίηση, η οποία αποτελείται από επιστήμονες, νομικούς και κοινωνιολόγους, εξέδωσε γνώμη υπέρ μιας νομοθετικής μεταρρύθμισης που θα αίρει τη σημερινή απαγόρευση και θα επιτρέπει την ανάπτυξη της κλωνοποίησης στην Ισπανία για λόγους θεραπευτικούς. Αυτή η επιτροπή, η οποία δημιουργήθηκε στο πλαίσιο του Ινστιτούτου Δεοντολογίας του Ιδρύματος Επιστημών της Υγείας, έχει ολοκληρώσει τη σχετική μελέτη που θα παρουσιασθεί επισήμως τον Ιούνιο, μετά από την επίλυση των νομικών και κοινωνιολογικών προβλημάτων, τα δε συμπεράσματά της θα διαβιβασθούν στις ισπανικές κυβερνητικές αρχές, στην Ευρωπαϊκή Ένωση και σε άλλους διεθνείς οργανισμούς που σχετίζονται με το θέμα. Η έκθεση καταλήγει ότι η κλωνοποίηση μπορεί να είναι μία ιδιαιτέρως χρήσιμη τεχνική για ορισμένους σκοπούς, δεδομένου ότι μέσω της τεχνικής της κλωνοποίησης μπορούν να δημιουργηθούν ιστοί για την θεραπεία ορισμένων νόσων. Οπωσδήποτε, κατά τη γνώμη της, εάν μέσω της κλωνοποίησης στοχεύουμε στη δημιουργία ταυτοσήμων ανθρωπίνων όντων, υπάρχουν σοβαρά προβλήματα τα οποία πρέπει να αντιμετωπισθούν.

Λαμβάνοντας υπόψη ότι ακόμη δεν μπορούμε να γνωρίζουμε το περιεχόμενο της έκθεσης που συντάσσει η ισπανική επιτροπή εμπειρογνωμόνων για την κλωνοποίηση, θα μπορούσε η Επιτροπή να μας κοινοποιήσει τη θέση για το δύσκολο και σύνθετο θέμα της κλωνοποίησης;

Απάντηση του κ. Santer εξ ονόματος της Επιτροπής

(7 Απριλίου 1999)

Τον Φεβρουάριο του 1997, η Επιτροπή διαβουλεύθηκε την ομάδα συμβούλων της για τις δεοντολογικές συνέπειες της βιοτεχνολογίας, η οποία διατύπωσε τον Μάιο του 1997 γνώμη σχετικά με τις δεοντολογικές πτυχές των τεχνικών κλωνοποίησης (γνώμη αριθ. 9). Η γνώμη αυτή εξέτασε τις διάφορες μορφές των τεχνικών κλωνοποίησης και κατέληξε στο συμπέρασμα ότι "θα πρέπει να απαγορεύεται κάθε απόπειρα δημιουργίας ταυτόσημων ανθρώπινων όντων με την υποκατάσταση του πυρήνα από κύτταρο ενηλίκου ή παιδιού (κλωνοποίηση αναπαραγωγής)".

Η θέση της Επιτροπής ευθυγραμμίζεται με την προαναφερόμενη γνώμη και, επομένως, καταδικάζει ρητώς την ανθρώπινη κλωνοποίηση. Για το λόγο αυτό, η κλωνοποίηση ανθρώπων αποκλείσθηκε, με συναπόφαση του Κοινοβουλίου και του Συμβουλίου, τόσο από το τέταρτο όσο και από το πέμπτο πρόγραμμα-πλαίσιο έρευνας και τεχνολογικής ανάπτυξης.

Πρέπει επίσης να υπενθυμίσουμε ότι το Ευρωπαϊκό Συμβούλιο του μστερνταμ (Ιούνιος 1997) ενέκρινε δήλωση στην οποία τονίζεται η αποφασιστικότητα των κρατών μελών να λάβουν όλα τα αναγκαία μέτρα για την απαγόρευση της κλωνοποίησης ανθρώπων.
ΓΡΑΠΤΗ ΕΡΩΤΗΣΗ E-0794/99

υποβολή: Raimondo Fassa (ELDR) προς την Επιτροπή

(6 Απριλίου 1999)

Θέμα: Ενέργειες για ένα δίκαιο εμπόριο

Το Ευρωπαϊκό Κοινοβούλιο ενέκρινε έκθεση για το δίκαιο εμπόριο (A4-0198/98) όπου αναφέρονται σαφή κριτήρια προσδιορισμού και χαράζεται μία σειρά πολιτικών προτεραιοτήτων για την αξιοποίηση και την προάσπιση της σημαντικής αυτής μορφής συνεργασίας.

Στο πλαίσιο εξάλλου του ψηφίσματος επί του προγράμματος εργασίας της Επιτροπής για το 1999 (B4-1072/98) που ενεκρίθη τον παρελθόντα Δεκέμβριο, το Κοινοβούλιο επανέλαβε το αίτημα για μία πρωτοβουλία της Επιτροπής προκειμένου να αποκτήσει μία πολιτική στήριξης του δίκαιου εμπορίου "βασιζόμενη στην έκθεση του Ευρωπαϊκού Κοινοβουλίου".

Δεδομένης της αυξανόμενης σημασίας του δίκαιου εμπορίου και της ανάγκης προώθησης μιας ρύθμισης που θα προλαμβάνει κάθε κατάχρηση και θα προασπίζει τα δικαιώματα του καταναλωτή για μία διαφανή ενημέρωση, καθώς και εκείνα του παραγωγού, και του όποιου παράγοντα του δικαίου εμπορίου, ποιά μέτρα έχει λάβει μέχρι σήμερα η Επιτροπή για να δώσει συνέχεια στις υποδείξεις της έκθεσης του Κοινοβουλίου;

Ποιό είναι εξάλλου το προβλεπόμενο χρονοδιάγραμμα για τη συνολική διατύπωση μιας πολιτικής στήριξης του δικαίου εμπορίου αρχίζοντας από τη βεβαιότητα της πιστοποίησης;

Μπορεί τέλος η Επιτροπή να ανακοινώσει σύντομα ποιά είναι τα μέχρι τώρα χρηματοδοτηθέντα προγράμματα με σαφή ένδειξη των επωφελουμένων, του χαρακτήρα του προγράμματος και της διάρκειάς του;

Απάντηση του κυρίουPinheiro εξ ονόματος της Επιτροπής

(7 Μαΐου 1999)

Η Επιτροπή δέχθηκε με ικανοποίηση την έκθεση του Κοινοβουλίου για το θεμιτό εμπόριο. Ευρίσκεται στο στάδιο της οριστικοποίησης μιας ανακοίνωσης για το θέμα αυτό, η οποία σύντομα θα είναι έτοιμη για δημοσίευση. Μετά τη δημοσίευση, αναμένεται η πραγματοποίηση διεξοδικής συζήτησης με όλους όσους εμπλέκονται και ενδιαφέρονται για το θεμιτό εμπόριο. Μετά από την περίοδο αυτή των διαβουλεύσεων, η Επιτροπή θα είναι πια σε θέση να χαράξει εκτενή πολιτική για το θεμιτό εμπόριο.

Πληροφορίες για τα έργα που χρηματοδοτεί η Επιτροπή αποστέλλονται απευθείας στο Αξιότιμο μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ P-0246/99

υποβολή: Niall Andrews (UPE) προς την Επιτροπή

(5 Φεβρουαρίου 1999)

Θέμα: Επιδοτούμενες κονσερβοποιημένες τομάτες στη Νότιο Αφρική

Σε ποιές ενέργειες προβαίνει η Επιτροπή εν σχέσει με τις προερχόμενες από την Ευρωπαϊκή Ένωση επιδοτούμενες κονσερβοποιημένες τομάτες οι οποίες αναγκάζουν τους παραγωγούς της Νοτίου Αφρικής να αποσυρθούν από τη δική τους αγορά;

Διαθέτει η Επιτροπή ενημερωμένα στοιχεία σχετικά με το επίπεδο της προκαλουμένης από το φαινόμενο αυτό ανεργίας στη Νότιο Αφρική; Η μεταρρύθμιση της Κοινής Γεωργικής Πολιτικής θα καταστήσει δυνατή την αντιμετώπιση των αδικιών αυτών;

Απάντηση του κ. Fischler εξ ονόματος της Επιτροπής

(8 Μαρτίου 1999)

Οι εμπορικές συναλλαγές μεταξύ της Νότιας Αφρικής και της Κοινότητας όσον αφορά τα μεταποιημένα οπωροκηπευτικά (κεφάλαιο 20 της συνδυασμένης ονοματολογίας), παρουσιάζουν μεγάλη απόκλιση προς όφελος της Νότιας Αφρικής. Ειδικότερα, η Κοινότητα αποτελεί μία από τις πρώτες αγορές για την νοτιοαφρικανική παραγωγή κονσερβών ροδακίνων ή αχλαδιών, αλλά τα προϊόντα της, δεν υπάρχουν στην αφρικανική αγορά. Οι μόνες σημαντικές κοινοτικές πωλήσεις, οι κονσέρβες τομάτας παραμένουν παραμεθοριακές, ισοδύναμες τουλάχιστον προς το 7 % της νοτιοαφρικανικής παραγωγής και, κατά συνέπεια, δεν δύνανται να βλάψουν την ανάπτυξη της γεωργίας της χώρας αυτής.

Βέβαια, όσον αφορά το σύνολο της αφρικανικής ηπείρου, οι κοινοτικές εξαγωγές κονσερβών τομάτας είναι σημαντικές, αλλά τα προϊόντα αυτά δεν ανταγωνίζονται την τοπική παραγωγή τοματών, η οποία είναι λίγο ανεπτυγμένη και προορίζεται για την αγορά νωπής τομάτας. Οι κοινοτικές παραγωγές κονσερβών επιτρέπουν, αντιθέτως, την ανταπόκριση κατά κατάλληλο τρόπο, στις βασικές ανάγκες διατροφής και στη ζήτηση του τοπικού πληθυσμού.

Οι κοινοτικές ενισχύσεις στη μεταποίηση των οπωροκηπευτικών συνδέονται με την υποχρέωση, για τον μεταποιητή, να πληρώσει στον παραγωγό μία ελάχιστη τιμή, ανώτερη από τις τιμές που εφαρμόζονται στις τρίτες χώρες παραγωγής. Έχουν ως σκοπό να αντισταθμίσουν τη διαφορά του κόστους της πρώτης ύλης που χρησιμοποιείται απο τη βιομηχανία και δεν μπορούν, κατά συνέπεια, να παράσχουν μία παράνομη ευνοϊκή μεταχείριση στις ευρωπαϊκές βιομηχανίες έναντι των νοτιοαφρικανικών βιομηχανιών.

Η κοινοτική υποστήριξη επιτρέπει τη διατήρηση μίας παραδοσιακής δραστηριότητας, που χρησιμοποιεί σημαντικά εργατικό δυναμικό, σε ορισμένες μεσογειακές περιοχές της Κοινότητας χωρίς οικονομικές εναλλακτικές.

Ο τομέας των οπωροκηπευτικών τροποποιήθηκε πρόσφατα από τους κανονισμούς (ΕΚ) 2200/96, 2201/96 του Συμβουλίου, της 28ης Οκτωβρίου 1996, για την κοινή οργάνωση αγορών στον τομέα των μεταποιημένων προϊόντων με βάση τα οπωροκηπευτικά(1) και 2202/96 του Συμβουλίου της 28ης Οκτωβρίου 1996, περί καθεστώτος ενίσχυσης των παραγωγών ορισμένων εσπεριδοειδών.

(1) ΕΕ L 297 της 21.11.1996.